text: Pige fundet igen: Kom ikke hjem efter skole
  18 september 2015 kl. 14.41
  En 9-årig pige fra Rødding er tidligere fredag meldt savnet af Syd- og Sønderjyllands Politi. Pigen kom ikke hjem fra skole fredag.
  Syd- og Sønderjyllands Politi efterlyste tidligere på dagen en 9-årig pige fra Rødding, som ikke var kommet hjem fra skole fredag.
  Pigen beskrives som almindelig til kraftig af bygning. Hun er ca. 135 cm høj. Den 9-årige er iført en grå hættetrøje, grå bukser med sort mønster på siden og en hvid regnjakke.
  Politiet takker alle de borgere, som har henvendt sig i sagen.
  Vi følger sagen løbende.
  OPDATERET: Pigen er nu fundet i god behold igen.
  